คาดเงินบาทสัปดาห์หน้า 32.40/65
ศูนย์กสิกรไทย&nbsp; คาด สัปดาห์หน้าเงินบาทเคลื่อนไหวในกรอบ 32.40-32.65 บาท/ดอลลาร์
5 มิ.ย. 2553

ศูนย์กสิกรไทย  คาด สัปดาห์หน้าเงินบาทเคลื่อนไหวในกรอบ 32.40-32.65 บาท/ดอลลาร์
บริษัท ศูนย์วิจัยกสิกรไทย จำกัด คาดการณ์การเคลื่อนไหวของเงินบาทสัปดาห์หน้า(7-11 มิ.ย.53) โดยอัตราแลกเปลี่ยนเงินบาทในประเทศอาจเคลื่อนไหวในกรอบ 32.40-32.65 บาท/ดอลลาร์ ปัจจัยที่ต้องจับตา ได้แก่ ประเด็นทางการเมืองในประเทศ,สัญญาณการเข้าดูแลเสถียรภาพค่าเงินของธนาคารแห่งประเทศไทย(ธปท.) และทิศทางของสกุลเงิน/ตลาดหุ้นในภูมิภาค 
ขณะที่ทิศทางของเงินดอลลาร์ฯ อาจขึ้นอยู่กับประเด็นเกี่ยวกับวิกฤตหนี้ในยุโรป รวมถึงตัวเลขเศรษฐกิจสหรัฐฯ ที่สำคัญ เช่น ดัชนีความเชื่อมั่นผู้บริโภครายงานโดยรอยเตอร์/มหาวิทยาลัยมิชิแกน(ขั้นต้น) เดือนมิ.ย., ยอดค้าปลีก, งบประมาณของรัฐบาลกลางเดือนพ.ค., ข้อมูลการค้าระหว่างประเทศ, สต็อกสินค้าภาคค้าส่งและภาคธุรกิจเดือนเม.ย., รายงานสรุปภาวะเศรษฐกิจของธนาคารกลางสหรัฐฯ รวมถึงรายงานจำนวนผู้ขอรับสวัสดิการว่างงานรายสัปดาห์ 
นอกจากนี้ นักลงทุนยังจับตาตัวเลขเศรษฐกิจรายเดือนของจีน รวมถึงผลการประชุมนโยบายการเงินของธนาคารกลางยุโรป และธนาคารกลางอังกฤษในระหว่างสัปดาห์อีกด้วย